รัฐสภา ประกาศเจตจำนง รัฐสภาร่วมใจมุ่งสู่การเป็นรัฐสภาสีเขียวอย่างยั่งยืน
นายชวน หลีกภัย ประธานรัฐสภา เป็นประธานในพิธีประกาศเจตจำนง "รัฐสภาร่วมใจ มุ่งสู่การเป็นรัฐสภาสีเขียวอย่างยั่งยืน" โดยมีนายพรเพชร วิชิตชลชัย ประธานวุฒิสภา พร้อมด้วยสมาชิกสภาผู้แทนราษฎร สมาชิกวุฒิสภา ผู้บริหารของทั้งสองสำนักงาน ข้าราชการ เจ้าหน้าที่ ผู้ประกอบการร้านค้าและตัวแทนสื่อมวลชนประจำรัฐสภาเข้าร่วมกิจกรรมดังกล่าว โดยการจัดกิจกรรมและการประกาศเจตนารมณ์ถือเป็นส่วนสำคัญในการขับเคลื่อนเป็นสำนักงานสีเขียว (Green Ofice) อย่างยั่งยืนเพื่อเป็นส่วนหนึ่งในการแก้ไขปัญหาสิ่งแวดล้อม ลดการปล่อยก๊าซเรือนกระจกจากทุกกิจกรรมประธานรัฐสภา กล่าวว่า ทุกระดับของบ้านเมืองไม่ว่าระดับโลก ระดับชาติ หรือระดับชุมชนท้องถิ่นเล็กใหญ่ ต่างได้รับผลกระพบจากปัญหาสิ่งแวดล้อมด้วยกันทั้งสิ้น ทั้งในด้านบวกและด้านลบ ดังนั้นการที่สำนักงานเลขาธิการสภาผู้แทนราษฎรได้มีการขับเคลื่อนนโยบายนี้ ด้วยมาตรการรักษาทรัพยากรและสิ่งแวดล้อมอย่างต่อเนื่อง โดยมีเป้าหมายที่จะพัฒนาองค์กรสู่การเป็นรัฐสภาสีเขียว หรือ GreenPartiament เพื่อยกระดับการบริหารจัดการอาคารรัฐสภาให้ได้มาตรฐานสำนักงานสีเขียว จึงเป็นดำริสำคัญยิ่ง มาตรการหลักภายใต้โครงการนี้ ได้แก่ การนำระบบเทคโนโลยีดิจิทัลมาใช้ในการพัฒนาการบริการและทดแทนการใข้ทรัพยากรสิ้นเปลืองต่างๆ ร่วมกับการใช้พลังงานอย่างประหยัด คุ้มค่าและเกิดประโยชน์สูงสุด เริ่มตั้งแต่การประหยัดไฟฟ้า การลดปริมาณการใช้น้ำและน้ำมันเชื้อเพลิง เพื่อลดตันทุนการดำเนินงาน การจัดซื้อจัดจ้างที่เป็นมิตรต่อสิ่งแวดล้อม การสร้างบรรยากาศหรือการปรับสภาวะแวดล้อมทั้งภายในและภายนอกอาคารให้เป็นสีเขียว ตลอดจนการรณรงค์ประชาสัมพันธ์เกี่ยวกับการจัดพื้นที่สูบบุหรี่ภายนอกอาคาร การคัดแยกขยะแต่ละประเภทและการดับเครื่องยนต์ เมื่อจอดรอประธานรัฐสภา ย้ำว่าได้ให้นโยบายว่า วันนี้เราต้องเป็นแบบอย่างของสถานที่ราชการในการดูแลเรื่องสิ่งแวดล้อมที่ดี ซึ่งสามารถทำได้ง่ายเนื่องจากมีสำนักงานแห่งเดียวไม่เหมือนกับส่วนราชการอื่นที่มีหลายพื้นที่จึงทำให้การบริหารจัดการทำได้ง่าย สิ่งสำคัญคือการทำให้การใช้งานพื้นที่อาคารรัฐสภาต้องมีความคุ้มค่าประหยัด ลดปัญหาสิ่งแวดล้อม อาทิ การปรับเวลาในการเปิด- ปิดเครื่องปรับอากาศในพื้นที่ซึ่งจากการดำเนินการพบว่า เดือนเดียวประหยัดงบประมาณได้เป็นจำนวนหลักล้านบาท ซึ่งต้องตระหนักว่าเงินทุกบาททุกสตางค์ที่ใช้เป็นเงินภาษีของประชาชน ซึ่งการประหยัดไฟประหยัดน้ำก็ถือเป็นส่วนหนึ่งในการขับเคลื่อนรัฐสภาสีเขียวจากนั้น นางพรพิศ เพชรเจริญ เลขาธิการสภาผู้แทนราษฎร ประกาศ 6 เจตจำนงในการขับเคลื่อนเป็นสำนักงานสีเขียว (Green Ofice) อย่างยั่งยืน ประกอบด้วย การส่งเสริมให้สมาชิกรัฐสภา สมาชิกสภาผู้แทนราษฎร บุคลากรของสำนักงาน เลขาธิการสภาผู้แทนราษฎร ตลอดจนบุคคลทั่วไปที่เข้ามาในบริเวณอาคารรัฐสภา ปฏิบัติตามกฎหมาย ระเบียบด้านสิ่งแวดล้อมและความปลอดภัย สื่อสาร สร้างความเข้าใจให้กับสมาชิกรัฐสภา สมาชิกสภาผู้แทนราษฎร ตลอดจนบุคคลทั่วไปที่เข้ามาในบริเวณอาคารรัฐสภา ผ่านกิจกรรม เพื่อสร้างการมีส่วนร่วมและความตระหนักในการรักษาสิ่งแวดล้อม ส่งเสริมให้มีการใช้ทรัพยากรอย่างรู้คุณค่า เพื่อให้เกิดประโยชน์สูงสุด ควบคุม ป้องกัน ลตปริมาณของเสีย รณรงค์การนำกลับมาใช้ใหม่ ส่งเสริมให้มีการดูแลพื้นที่ปฏิบัติงานให้มีสภาพแวดล้อมที่ดี ปลอดภัยและน่าอยู่ ส่งเสริมให้มีการจัดซื้อจัดจ้างผลิตภัณฑ์และบริการที่เป็นมิตรกับสิ่งแวดล้อมโอกาสนี้ ประธานรัฐสภา มอบธงสัญลักษณ์รัฐสภาสีเขียว ให้กับประธานวุฒิสภา สมาชิกรัฐสภา หัวหน้าส่วนราชการสังกัดรัฐสภา ตัวแทนผู้ประกอบการร้านอาหารสำหรับสมาชิกรัฐสภาและร้านอาหาร ชั้น 1 ตลอดจนองค์กรเครือข่าย บริษัทผู้รับจ้าง ผู้ให้บริการที่เป็นมิตรกับสิ่งแวดล้อมและตัวแทนสื่อมวลชนประจำรัฐสภา โดยผู้แทนรับธงสัญลักษณ์รัฐสภาสีเขียวและผู้เข้าร่วมงานทุกคน ได้ร่วมโบกธง "รัฐสภาสีเขียว " พร้อมกล่าวคำว่า "รัฐสภาร่วมใจ มุ่งสู่การเป็นรัฐสภาสีเขียวอย่างยั่งยืน"